Muḥ Terri ad ixdem tlata iqudimen ar sdat turiṭ umeksa ad ixdem tlata iquddimen ar deffir akkenni myuṭṭafen tojor ipi ad ḥebsen ipi turiṭ umeksa ad ixdem tlata iqudimen ar sdat ,Muḥ Terri ad ixdem tlata iqudimen ar deffir, ipi ad ḥebsen akkenni waḥed nnefṣ n ssaɛa akken nnefṣ n ssaɛa nutni myuṭṭafen tojor tidi, iqerray-nsen ttfurun d iraggen. Yiwet n teswaɛt Muḥ Terri, isarraḥ-as i turiṭ umeksa, d Muḥ Terri i sisarḥen d amezwaru, Turiṭ umeksa daɣen ula d netta iserraḥ-as, ah dayen fran,Winn-a yerra akka winn-a yerra akka inna-as Muḥ Terri, (ineqlab-d ar turiṭ umeksa) yenna-as :  Ad k-id-yefk Rebbi deg ubrid-iw aha kan a yemmat yemma-k . Turiṭ umeksa ula d netta ineqlab-d ar deffir yenna-as :  Aha kan a yemmat yemma-k! ad k-id-yefk Rebbi deg ubrid-iw . Hatan Muḥ Terri amek yufa aɛrab di tferka-s a sidi wenbaba, Isuffeɣit-id s weḥlalas ur iban wi yernan wayeḍ, anect-nni id-yezzin! Alih! kull wa yuɣal ar cɣel-is Muḥ Terri akked turiṭ umeksa i yennuɣen,yuzzel s axxam lḥaṣun Muḥ Terri yufa-d iman-is aa tojor waḥed-s, yeqqar-as lxedma ulac akka am ayagi iɛeddan tojor tojor kan yiwen wass assen yelha lḥal dayen kan yettuɣu-d kra akken uneznaz akkennni ittraḥ-d deg-s unebdu Muḥ Terri ittcirriw uksum-is awwah mačči d asemmiḍ d laz-